Tidligere CIA-ansatt.

Har lekket opplysninger om omfattende overvåkning utført av amerikanske myndigheter.

Lørdag ble han siktet for spionasje og tyveri av statlige hemmeligheter

Samme dag ba amerikanske myndigheter om å få Snowden utlevert fra Hong Kong, der han til nå har oppholdt seg.

Snowden har nå søkt asyl i Ecuador.

Amnesty mener Snowden ikke bør straffeforfølges, og frykter for at han vil bli mishandlet om han utleveres til USA.

Les om livet til mannen som kalles både en forræder og en helt, på U.S. News.

Og om historien bak lekkasjene og avsløringene her.

I april 2010 slapp Wikileaks ut hemmeligstemplet materiale fra det amerikanske forsvaret.

Bradley Manning ble arrestert den følgende måneden under mistanke om at det var ham som hadde gitt materiale videre til Wikileaks.

Sommer 2010 satte Amnesty i gang aksjoner for å protestere mot soningsforholdene for Manning på Quantico Marine Corps Base i Virginia. Der ble han blant annet holdt i isolasjon i 23 timer i døgnet, og hver natt ble han tvunget til å kle seg naken og stille seg opp for inspeksjon foran alle de andre innsatte.

I april 2011 ble Bradley Manning overført til et annet fengsel, der soningsforholdene var betydelig bedre. Senere stillte også militærdommeren Denise Lind seg svært kritisk til Mannings behandling under hans første år i varetekt.

Amnesty frykter at Edward Snowden vil motta samme behandling som Manning, om han utleveres til USA.

- Det er helt absurd at amerikanske myndigheter velger å straffeforfølge Edward Snowden for å ha avslørt grove menneskeretighetsbrudd. President Obama burde bruke sin energi på å rydde opp i den ulovlige overvåkningen hans etterretningstjenester tilsynelatende holder på med, ikke prøve å ta hevn på mannen som har varslet om det, sier politisk rådgiver i Amnesty Gerald Kador Folkvord.Nå frykter Amnesty at han vil bli utsatt for mishandling hvis han blir utlevert til USA.Han minner om den grusomme, umenneskelige og nedverdigende behandlingen Bradley Manning var utsatt for i det første året av sin arrest.Den tidligere IT-teknikeren, som blant annet har jobbet for de to amerikanske etterretningsorganisasjonene CIA og NSA, er nå på rømmen etter å ha avslørt overvåking av stor skala i USA, der amerikanske myndigheter skal ha overvåket telefon- og datatrafikken til millioner av amerikanske borgere.Lørdag ble han siktet for spionasje og tyveri av statlige hemmeligheter.Han skal sist ha blitt sett i Moskva på mandag og er nå angivelig på vei til Ecuador, hvor han skal søke asyl. Det er imidlertid usikkerhet om hvor Snowden nå befinner seg. Amnesty International framholder at ingen kan utleveres så lenge asylsøknaden behandles av et annet land.Amerikanske statsmenn, inkludert statssekretær John Kerry, har sagt at varsleren har «sviktet sitt land». Amnestys rådgiver er imidlertid sterkt uenig.- Edward Snowden er en hederlig mann som har ofret mye for å gjøre sin plikt som tjenestemann overfor det amerikanske folket. Mye av det offentligheten etter hvert har fått vite om menneskerettighetsbrudd i den såkalte krigen mot terror har kommet fra personer på innsiden av systemet, som følte at de ikke lengre kunne være med på å bryte noen av de mest grunnleggende rettighetene og verdiene det amerikanske samfunnet er bygget på, sier han.EDWARD SNOWDEN:BRADLEY MANNING: